Salantų kaštonas

Salantų kaštonas – buvęs storiausias kaštonas Lietuvoje, valstybės saugomas botaninis gamtos paveldo objektas, augęs Kretingos rajone, Salantuose. Paskelbtas saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.Saugomų teritorijų valstybės kadastras. Salantų kaštonas stvk.lt/map

Kaštonas augo Salantų miesto parko pietvakariniame pakraštyje, netoli Salanto upės. Parkas kartu su Salantų bažnyčia, mitologiniu akmeniu „Laumės pėda“, čia eksponuojama dendrologine kolekcija, sudarė vientisą Salantų miesto parko lankytinų objektų kompleksą. Tikėtina, kad kaštonas kaip ir kiti dvaro parko augalai buvo pasodinti Salantų dvarininko, Varšuvos universiteto adjunkto Konstantino Gorskio.

2025 m. liepos 10 d. medį nulaužė smarkus vėjas.Vėjas nulaužė gamtos paveldu pripažintą Salantų kaštoną. Lrytas.lt. Nuoroda tikrinta 2025-07-12.Salantų kaštonas neatlaikė gūsingo vėjo zemaitijosstd.lrv.lt 2025-07-11

 Duomenys 

 Medžio rūšis – paprastasis kaštonas (Aesculus hippocastanum L.)
 Kamieno apimtis – 4,90 m
 Aukštis – 25,50 m
 Amžius – ~200 metųGrėsmė Salantų pasididžiavimui: storiausią kaštoną Lietuvoje užpuolė kandelės 15min.lt 2021-07-14

 Taip pat skaitykite 

Kiti Lietuvos kaštonai, gamtos paveldo objektai:
 Aukštadvario dvaro parko kaštonas (Trakų raj.)
 Dirvonų kaštonas (Šiaulių raj.)
 Kaštonas Šiltadaržio gatvėje (Vilniaus m.)
 Paparčių kaštonas (Skuodo raj.)
 Pilių parko kaštonų ratas (Vilniaus m.) 

 Išnašos 

 Nuorodos 

 Salantų regioninis parkas: Salantų kaštonas 
 Salantų kaštono informacinis stendas
 Kur auga storiausias Lietuvos kaštonas?

Kategorija:Kretingos rajono paveldas
Kategorija:Buvę Lietuvos gamtos paveldo objektai
Kategorija:Salantai